തീയേറ്റര് ഓഫ് ദുഃസ്വപനം!! ഒലെയെയും വിശ്വസിച്ചിരുന്ന മാഞ്ചസ്റ്ററിനെ ആകാശത്തേക്ക് അയച്ച് ലിവര്പൂള്!! തീയേറ്റര് ഓഫ് ഡ്രീംസ് എന്ന് അറിയപ്പെട്ടിരുന്ന ഓള്ഡ്ട്രാഫോര്ഡ് മാഞ്ചസ്റ്റര് യുണൈറ്റഡ് ആരാധകര്ക്ക് തീയേറ്റര് ഓഫ് ദുസ്വപ്നം ആയി മാറിയ രാത്രി. നാണക്കേടുകള് അവസാന എട്ടു വര്ഷങ്ങളില് മാഞ്ചസ്റ്റര് യുണൈറ്റഡിന് പതിവ് ആയിരുന്നു എങ്കിലും ഇതു പോലൊരു നാണക്കേട് അവരുടെ ദുസ്വപ്നത്തില് പോലും അവര് കണ്ടു കാണില്ല. സ്വന്തം ഗ്രൗണ്ടില് സ്വന്തം കാണികള്ക്ക് മുന്നില് അവരുടെ ഏറ്റവും വലിയ വൈരികള്ക്കു എതിരെ അതി ദയനീയ പരാജയം. എതിരില്ലാത്ത അഞ്ചു ഗോളുകള്ക്കാണ് മാഞ്ചസ്റ്റര് യുണൈറ്റഡ് ഇന്ന് പരാജയപ്പെട്ടത്. സലായുടെ ഹാട്രിക്കും പോഗ്ബയും ചുവപ്പ് കാര്ഡും എല്ലാം കണ്ട മത്സരം വളരെ അനായസമായാണ് ലിവര്പൂള് വിജയിച്ചത്. അറ്റലാന്റയ്ക്ക് എതിരെ വിജയിച്ച ടീമില് നിന്ന് ഒരു മാറ്റവും ഇല്ലാതെ ഇറങ്ങിയ ഒലെയ്ക്ക് പിഴച്ചെന്ന് മനസ്സിലാകാന് ഒട്ടും സമയം എടുത്തില്ല. അഞ്ചാം മിനുട്ടില് തന്നെ മാഞ്ചസ്റ്റര് യുണൈറ്റഡ് ഡിഫന്സ് വീണു. ഒരു ബ്രേക്കില് മഗ്വയര് താന് എവിടെയാണ് നില്ക്കേണ്ടത് എന്ന് പതിവു പോലെ മറന്നപ്പോള് സലാ പന്തുമായി കുതിച്ചു. മിഡ്ഫീല്ഡില് നിന്ന് വന്ന നാബി കേറ്റ എളുപ്പത്തില് സലായുടെ പാസ് സ്വീകരിച്ച് പന്ത് വലയില് എത്തിച്ചു. ഈ ഗോളിന്റെ ക്ഷീണം മാറും മുമ്ബ് 13ആം മിനുട്ടില് വീണ്ടും ലിവര്പൂള് ഗോള് വന്നു. വീണ്ടും മഗ്വയറും ഷോയും പരസ്പരം ഡിഫന്ഡ് ചെയ്യാന് വിടാതെ ശല്യപ്പെടുത്തി നിമിഷം മുതലെടുത്ത് അറ്റാക്ക് ചെയ്ത ലിവര്പൂള് ജോടയിലൂടെ രണ്ടാം ഗോള് നേടി. കാര്യങ്ങള് പിന്നെ കൂടുതല് മോശമായി. 38ആം മിനുട്ടില് മൊ സലാ തന്റെ വേട്ട തുടങ്ങി. ആദ്യ പകുതി അവസാനിക്കും മുമ്ബ് 45ആം മിനുട്ടില് സലാ തന്റെ രണ്ടാം ഗോളും നേടി. ആദ്യ പകുതിയില് ലിവര്പൂള് 40ന് മുന്നില്. ആദ്യ പകുതിയില് യുണൈറ്റഡ് കളം വിടുമ്ബോള് ആരാധകര് കൂകി വിളിച്ചാണ് ടീമിനെ ഗ്രൗണ്ടില് നിന്ന് കയറ്റിയത്. രണ്ടാം പകുതിയില് കാര്യങ്ങള് മെച്ചപ്പെടുത്താം എന്നാണ് യുണൈറ്റഡ് കരുതിയത് എങ്കില് കാര്യങ്ങള് കൂടുതല് വഷളായി. 50ആം മിനുട്ടില് സലാ തന്റെ ഹാട്രിക്ക് തികച്ചു. ഇതിലും കാര്യങ്ങള് അവസാനിച്ചില്ല. രണ്ടാം പകുതിയില് കാര്യങ്ങള് മെച്ചപ്പെടുത്താന് പകരക്കാരനായി എത്തിച്ച പോഗ്ബ 60ആം മിനുട്ടില് ചുവപ്പ് കാര്ഡ് വാങ്ങി പോയി. ലിവര്പൂളിന് ദയ ഉള്ളത് കൊണ്ട് മാഞ്ചസ്റ്റര് യുണൈറ്റഡ് പിന്നീട് ഗോള് വഴങ്ങേണ്ടി വന്നില്ല. രണ്ടാം പകുതിയില് ഒരു ഷോട്ട് ടാര്ഗറ്റിലേക്ക് അടിക്കാന് പോലും മാഞ്ചസ്റ്റര് യുണൈറ്റഡിനായില്ല. അവസാന ഏഴ് മത്സരങ്ങളില് മാഞ്ചസ്റ്റര് യുണൈറ്റഡ് ആകെ 2 മത്സരമാണ് വിജയിച്ചത്. 9 മത്സരങ്ങള് കഴിഞ്ഞപ്പോള് യുണൈറ്റഡ് 14 പോയിന്റുമായി ഏഴാം സ്ഥാനത്ത് നില്ക്കുകയാണ്. ലിവര്പൂള് ആകട്ടെ വിജയത്തോടെ 21 പോയിന്റുമായി രണ്ടാം സ്ഥാനത്തേക്ക് മുന്നേറി. ഈ പരാജയത്തോടെ മാഞ്ചസ്റ്റര് യുണൈറ്റഡ് ഒലെയെ പുറത്താക്കും എന്നാണ് ഫുട്ബോള് ലോകം കരുതുന്നത്.